
UZNESENIE VLÁDY SLOVENSKEJ REPUBLIKY

č. 477
z 11. októbra 2017
k Návrhu účasti delegácie Slovenskej republiky na 5. zasadnutí Konferencie zmluvných strán Rámcového dohovoru o ochrane a trvalo udržateľnom rozvoji Karpát (COP5), 10. - 12. októbra 2017 v Lillafüred, Maďarsko
	Číslo materiálu:
	44587/2017

	Predkladateľ:
	minister životného prostredia


Vláda

A. súhlasí
A.1. s účasťou delegácie Slovenskej republiky na 5. zasadnutí Konferencie zmluvných strán Rámcového dohovoru o ochrane a trvalo udržateľnom rozvoji Karpát (COP5), 10. - 12. októbra 2017 v Lillafüred, Maďarsko s pripomienkou prijatou na rokovaní vlády,
A.2. s návrhom smernice pre postup delegácie SR;
B. schvaľuje
B.1. Norberta Kurillu
štátneho tajomníka I. Ministerstva životného prostredia SR 

za vedúceho delegácie SR,
B.2. Katarínu Butkovskú
generálnu riaditeľku sekcie ochrany prírody, biodiverzity a krajiny Ministerstva životného prostredia SR
za alternáta vedúceho delegácie SR,

B.3. Gabriela Csicsaia
štátneho tajomníka Ministerstva pôdohospodárstva a rozvoja vidieka SR
za člena delegácie SR;
C. poveruje

ministra životného prostredia

C.1. vymenovať podľa potreby ďalších členov delegácie SR,
C.2. upraviť zastúpenie Ministerstva pôdohospodárstva a rozvoja vidieka SR 
na základe oznámenia ministerky pôdohospodárstva a rozvoja vidieka;
D. ukladá
ministrovi životného prostredia 

D.1. požiadať ministra zahraničných vecí a európskych záležitostí o vystavenie príslušných poverovacích listín pre delegáciu SR
do 11. októbra 2017

ministrovi zahraničných vecí a európskych záležitostí

D.2. vystaviť príslušné poverovacie listiny delegátom SR v zmysle bodov B a C tohto uznesenia pre vedúceho a ostatných členov a expertov delegácie

do 11. októbra 2017

E. berie na vedomie, že
E.1. náklady spojené s účasťou delegácie budú hradené z rozpočtových prostriedkov vysielajúcich rezortov.
Vykonajú:
minister životného prostredia
ministerka pôdohospodárstva a rozvoja vidieka

minister zahraničných vecí a európskych záležitostí

